Novial

Ing Novial [nov- ("bayu") + IAL, International Auxiliary Language] metung yang amanung internacional a panyaup  a  pikudta (constructed) (IAL, pamikuyad king Ingles) a melalang bang makasaup king pamiugnayan at pamikakaluguran dareng bansa a yalang mákalamáng o mayayagraviadu. Ing miglalang kaniti yapin i Profesor Otto Jespersen, metung a w:linguist (matenakan kareng amanu) ibat Denmark a sadyang kayanib king pangimut a w:Ido at kaybat miyabe murin king pamaglalang king w:Interlingua.

Keraklan kareng kataya na niti ibat la kareng amanung Germanic at Romance, kabang ing kaya namang garalita (grammar), dakal ya kinwa king Ingles.

Minuna yang mipakilala ing Novial ketang libru nang Jespersen a An International Language kanitang 1928. Mika pamagbayu ya ketang kayang diccionariu, Novial Lexike, a milimbag kaybat ning adwang banwa. Mika karagdagang pamanaliwa ketang decadang 1930, dapot mengapaburen ya kaybat ning kamatayan nang Jespersen anyang 1943. Kanitang decadang 1990, dakal lang taung mekatuklas pasibayu king Novial anyang linto ya ing Aptas.
Amanu